The Phantom (cinta de 1996)

:*Iste articlo ye sobre una cinta de cine d'aventuras de superherois estausunidense estrenada en 1996; ta atros usos, se veiga *'The Phantom***.


***The Phantom*** (títol orichinal en [[Idioma anglés|anglés]], en [[Idioma aragonés|aragonés]] ***O pantasma***, estrenada en [[Aragón]] con o títol mixto en anglés y [[Idioma castellano|castellano]] de ***The Phantom (el hombre ebmascarado)***, en aragonés ***The Phantom (l'hombre golucho)**') ye una cinta de cine estausunidense de cine d'aventuras de superherois estrenada l'anyo 1996, dirichida por Simon Wincer seguntes un guión adaptau por Jeffrey Boam (basau en o cómic *[[The Phantom (cómic)|The Phantom]]*, de Lee Falk), con una banda sonora orichinal de David Newman, una dirección de fotografía de David Burr, una producción cinematografica d'Alan Ladd Jr. y Robert Evans ta las productoras The Ladd Company, Village Roadshow Pictures y Hearst Entertainment, y un elenco formau por Billy Zane, Treat Williams, Kristy Swanson, Catherine Zeta-Jones, James Remar, Patrick McGoohan, Radmar Agana Jao, Robert Coleby, Cary-Hiroyuki Tagawa, Bill Smitrovich, Casey Siemaszko, David Proval, Joseph Ragno, Al Ruscio, Samantha Eggar, Jon Tenney y John Capodice, entre d'atros actors.

En primerías d'o sieglo XVI, uns piratas asaltan o barco en o que viache un nino, que veye cómo Kabai Sengh, lo chefe d'os piratas, asasina a su pai. O nino consigue fuyir y plega enta la costa d'un país d'o sud-este d'Asia clamau Bangalla, a on ye adoptau y criau por una tribu local. Recibe un aniello, clamau "Aniello d'a Calavera", y se compromete a adedicar a suya vida a luitar por a virtut, adoptando lo nombre de "Pantasma" y convertendo-se en un vengador golucho. Mientres 400 anyos ixe papel se transmite de pais enta fillos, creyando asinas una apariencia d'immortalidat. En 1938, lo Pantasma ye Kit Walker, qui troba a Quill dirichindo un grupo de ladrons de tombas. O grupo busca la tomba a on se i troba una d'as tres Calaveras de Touganda, que si consigue reunir li atorgarán uns poders immensos. Quill consigue fuyir, a la vegada que Kit conoix que ye l'asasino de su pai, qui se l'apareixe de contino ta aconsellar-lo. A la vegada, en Nueva York se troba Diana Palmer, una antiga novia de Kit cuan iste estudiaba en a universidat. Diana ye sobrina d'o propietario d'o diario *World Tribune* y iste diario ye investigando a Xander Drax, de qui sospeitan que tien vinclos con o mundo d'o crimen. Conoixen que se relaciona con un misterioso simbolo y que dito simbolo tien a la vegada relación con a selva tropical de Bengalla, y Diana marcha enta Bengalla ta investigar. Pero han explicau o motivo d'o viache a Farley, un chefe d'a Policía de Nueva York, qui secretament treballa ta Drax y l'informa d'ixe viache. Piratas aerios dirichius por una muller secuestran l'avión a on viacha la mesacha y la secuestran, pero Kit, que ha estau informau d'o secuestro, consigue liberar-la. Kit y Diana marchan enta Nueva York, a on descubren que los hombres de Drax han robau la segunda calavera y que marchan enta una isla en a mar d'Andaman en busca d'a tercera. Cuan plegan en a isla troban a Kabai Sengh, un pirata desciendent directo de l'asasino d'o pai d'o primer Pantasma.

A cinta s'ambienta en o sieglo XVI y en 1938 en bels puestos d'Asia y en Nueva York (Nueva York en os Estaus Unius, y las suyas escenas se filmoron en a provincia de Krabi en Tailandia, en Brisbane (Queensland) en Australia y en Arcadia, Beverly Hills y Los Angeles (California) en os Estaus Unius, amás d'en os Village Roadshow Studios en Oxenford en Queensland.

Se tracta d'una cinta que ha recibiu bels premios y nominacions; tanimientres, garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1996.
* Cintas de 1996.

## Referencias

## Vinclos externos
*  ''The Phantom'' en Internet Movie Database.